ai4bharat/Pralekha huggingface dataset:
शिक्षण मंत्रालय
उपलब्ध डिजिटल ई-लर्निंग प्लॅटफॉर्मचा पुरेपूर उपयोग करून विद्यार्थ्यांनी आपला अभ्यास सुरु ठेवावा - रमेश पोखरियाल ‘निशंक’
केंद्रीय मानव संसाधन विकास मंत्र्यांनी विद्यार्थी, शिक्षक आणि पालकांना 22 मार्च 2020 रोजी जनता कर्फ्यूचे पालन करण्याचे केले आवाहन
नवी दिल्ली, 21 मार्च 2020
कोविड-19 विरूद्ध खबरदारीचा उपाय म्हणून शैक्षणिक संस्था बंद ठेवण्यात आल्या असून या काळात विद्यार्थ्यांनी उपलब्ध डिजिटल ई-लर्निंग प्लॅटफॉर्मचा पुरेपूर वापर करून आपला अभ्यास सुरू ठेवावा, असे आवाहन केंद्रीय मनुष्यबळ विकास मंत्री रमेश पोखरियाल ‘निशंक' यांनी केले आहे. ऑनलाईन शिक्षणासाठी मनुष्यबळ विकास मंत्रालयाकडून पुरविल्या जाणाऱ्या विविध डिजिटल / ई-लर्निंग प्लॅटफॉर्मविषयी विद्यार्थ्यांना जागरूक करण्याचे आवाहनही त्यांनी शैक्षणिक संस्थांना केले आहे. 22 मार्च 2020 रोजी पंतप्रधान नरेंद्र मोदी यांनी सुचवलेल्या ‘जनता कर्फ्यू'चे पालन करण्याचे आवाहनही त्यांनी विद्यार्थी, शिक्षक आणि पालकांना केले.
शालेय शिक्षणासाठी मनुष्यबळ विकास मंत्रालयाचे काही डिजिटल उपक्रम / प्लॅटफॉर्म खालीलप्रमाणे आहेतः
1 . दीक्षा-
यावर सीबीएसई, एनसीईआरटी आणि राज्ये / केंद्रशासित प्रदेशांद्वारे तयार केलेल्या इयत्ता 12 वी साठी 80000 पेक्षा जास्त ई-पुस्तके आहेत आणि ती विविध भाषांमध्ये उपलब्ध आहेत. पाठ्यपुस्तकांवरील क्यूआर कोडद्वारे यातील मजकूर पाहता येऊ शकतो. हे ॲप आयओएस आणि गुगल प्ले स्टोअर वरून डाउनलोड केले जाऊ शकते: संकेतस्थळ : https://diksha.gov.in or https://seshagun.gov.in/shagun
2. ई-पाठशाला:
या वेब पोर्टलमध्ये एनसीईआरटीने इयत्ता पहिली ते बारावीसाठी विविध भाषांमध्ये 1886 ऑडिओ, 2000 व्हिडिओ, 696 ई-बुक  आणि 504 फ्लिप बुक्स उपलब्ध केले आहेत. मोबाइल ॲप उपलब्ध आहे. संकेतस्थळ :http://epathshala.nic.in or http://epathshala.gov.in
3. नॅशनल रिपॉझिटरी ऑफ ओपन एज्युकेशनल रिसोर्सेस 
एनआरओइआर पोर्टलवर एकूण 14527 फाईल्स आहेत, ज्यात विविध भाषांमधील 401 संग्रह, 2779 दस्तावेज, 1345 इंटरॲक्टिव, 1664 ऑडिओ, 2586 छायाचित्रे आणि 6153 व्हिडिओ आहेत. संकेतस्थळ : http://nroer.gov.in/welcome
उच्च शिक्षणासाठी मनुष्यबळ विकास मंत्रालयाचे प्लॅटफॉर्म खालीलप्रमाणे आहेत
स्वयं :
स्वयं हे राष्ट्रीय ऑनलाईन एज्युकेशन प्लॅटफॉर्म आहे ज्यात शालेय  आणि उच्च शिक्षणा  साठी अभियांत्रिकी, मानववंशशास्त्र आणि सामाजिक विज्ञान, कायदा आणि व्यवस्थापन अभ्यासक्रम यासह सर्व विषयांचे 1900 अभ्यासक्रम आहेत. स्वयंचे एक वैशिष्ट्य म्हणजे ते पारंपरिक शिक्षणाशी एकात्मिक आहे. स्वयं अभ्यासक्रमांसाठी  क्रेडिट ट्रान्सफर शक्य आहे. संकेतस्थळ : swayam.gov.in
स्वयंप्रभा
24/7 आधारावर 32 डी 2 एच दूरचित्रवाणी वाहिन्या शैक्षणिक कार्यक्रम प्रसारित करतात. या वाहिन्या डीडी फ्री डिश सेट टॉप बॉक्स आणि अँटेना वापरून संपूर्ण देशभरात पाहण्यासाठी उपलब्ध आहेत. वाहिन्यांचे वेळापत्रक आणि अन्य तपशील पोर्टलवर उपलब्ध आहे. या वाहिन्यांवर कला, विज्ञान, वाणिज्य, उपयोजित कला, समाजशास्त्र आणि मानववंशशास्त्र, अभियांत्रिकी, तंत्रज्ञान, कायदा, औषध, कृषी विषयांचे शालेय शिक्षण  आणि उच्च शिक्षण  दोन्ही अभ्यासक्रम आहेत. संकेतस्थळ : swayamprabha.gov.in
वरील सर्व प्लॅटफॉर्मवर प्रवेश / लॉग-इन विनामूल्य आहेत. या व्यतिरिक्त, विद्यार्थी 'एक भारत श्रेष्ठ भारत', 'स्वच्छ भारत अभियान', 'जल शक्ती अभियान', 'सिंगल यूज प्लॅस्टिक' वर बंदी आणि 'फिट इंडिया' कार्यक्रमांतर्गत घरी करायचे प्रकल्प घेऊ शकतात.
S.Pophale/S.Kane/D.Rane
(Visitor Counter : 158
संरक्षण मंत्रालय
सदर्न स्टार एडब्ल्यूडब्ल्यूए तर्फे आंतरराष्ट्रीय महिला दिन साजरा
पुणे, 8 मार्च 2022
सदर्न स्टार एडब्ल्यूडब्ल्यूए तर्फे पुण्यात “इंद्रधनुष आसमान की ओर ” या शीर्षकाखाली विविध कार्यक्रमांचे आयोजन करत आंतरराष्ट्रीय महिला दिन साजरा करण्यात आला. एसजीएस मॉल इथे 5 आणि 6 मार्च 2022 रोजी चित्रकला आणि हस्तकला प्रदर्शन आयोजित करण्यात आले होते. त्यानंतर 8 मार्च 2022 रोजी पुण्याच्या कॅम्प परिसरात मैत्री कॉम्प्लेक्स येथे एडब्ल्यूडब्ल्यूए संघटनेच्या 20 हून अधिक नवोदित कलाकारांच्या कलागुणांना वाव देणारे एक प्रदर्शन भरवण्यात आले होते. याशिवाय, सुकन्या समृद्धी योजनेअंतर्गत ,1 डिसेंबर 2021 ते 31 जानेवारी 2022 दरम्यान जन्मलेल्या मुलींना आधार कार्ड देऊन आणि सुकन्या समृद्धी योजनेअंतर्गत योग्य प्रारंभिक रक्कम भरून त्यांचे खाते उघडून त्यांचा सत्कार करण्यात आला. सदर्न स्टार एडब्ल्यूडब्ल्यूएच्या सर्व फॉर्मेशनद्वारे अशाच प्रकारे आजचा दिवस साजरा केला जात आहे.R.Aghor/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
पंतप्रधान कार्यालय
शांघाय सहकार्य संघटनेच्या 2022 शिखर परिषदेत पहिली एससीओ पर्यटन आणि सांस्कृतिक राजधानी म्हणून वाराणसीचे झाले नामांकन
1. उझबेकिस्तानात समरकंद इथे 16 सप्टेंबर 2022 रोजी शांघाय सहकार्य संघटनेच्या  राष्ट्र प्रमुखांच्या 22 व्या बैठकीत वाराणसी शहराचे 2022-2023 या कालावधीकरीता पहिली-वहिली एससीओ पर्यटन आणि सांस्कृतिक राजधानी म्हणून नामांकन करण्यात आले आहे. या शिखर परिषदेत पंतप्रधान नरेंद्र मोदी सहभागी झाले होते.
2. एससीओ पर्यटन आणि सांस्कृतिक राजधानी म्हणून वाराणसीचे झालेले नामांकन, भारत आणि एससीओ सदस्य देशांमधील पर्यटन, सांस्कृतिक आणि मानवतावादी देवाणघेवाणीला चालना देईल. हे एससीओच्या सदस्य राष्ट्रांशी, विशेषत: मध्य आशियाई देशांबरोबरचे भारताचे प्राचीन संस्कृती संबंध अधोरेखित करते.
3. प्रमुख सांस्कृतिक कार्यक्रमाच्या आराखड्यांतर्गत, वाराणसीमध्ये 2022-23 दरम्यान अनेक कार्यक्रम आयोजित केले जातील. यासाठी एससीओ सदस्य राष्ट्रांमधून पाहुण्यांना सहभागी होण्यासाठी आमंत्रित केले जाईल. हे कार्यक्रम भारताचा अभ्यास करणारे, अभ्यासक, लेखक, संगीतकार आणि कलाकार, फोटो पत्रकार, ट्रॅव्हल ब्लॉगर आणि इतर आमंत्रित अतिथींना आकर्षित करतील अशी अपेक्षा आहे.
4. एससीओ पर्यटन आणि सांस्कृतिक राजधानी नामांकनासाठीचे नियम 2021 मध्ये दुशान्बे एससीओ परिषदेत एससीओ सदस्य राष्ट्रांमध्ये संस्कृती आणि पर्यटन क्षेत्रात सहकार्य वाढवण्याच्या उद्देशाने स्वीकारण्यात आले होते.
संरक्षण मंत्रालय
स्वातंत्र्यदिन 2023 निमित्त लष्करातील अधिकाऱ्यांना मानद श्रेणी जाहीर
नवी दिल्ली, 14 ऑगस्ट 2023
भारताच्या स्वातंत्र्यदिन 2023 निमित्ताने मानद कमिशन  खालील उल्लेखित व्यक्तींना घोषित करण्यात आले आहे.
सक्रीय मानद श्रेणी घोषित करण्यात आलेल्यांची यादी
निवृत्तीनंतर मानद श्रेणी मिळालेल्यांची यादी
निवृतीनंतर मानद नायब सुभेदार श्रेणी मिळालेल्यांची यादी
SUMMARY
|
|
Ser No
|
|
Rank/Award
|
|
Active List
|
|
After Retirement
|
|
1.
|
|
Hony Capt
|
|
445
|
|
1388
|
|
2.
|
|
Hony Lt
|
|
1811
|
|
393
|
|
3.
|
|
Hony Sub Maj
|
|
-
|
|
3584
|
|
4.
|
|
Hony Sub
|
|
-
|
|
839
|
|
5.
|
|
Hony Nb Sub
|
|
-
|
|
4012S.Bedekar/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 83
सामाजिक न्याय आणि सबलीकरण मंत्रालय
दिव्य कला शक्ती: दिव्यांग युवक आपल्या कलागुणांचे मुंबईत सादरीकरण करणार
सामाजिक न्याय आणि सक्षमीकरण मंत्रालयाच्यावतीने दिव्यांगांसाठी प्रथमच पश्चिम प्रादेशिक सांस्कृतिक कार्यक्रमाचे आयोजन
मुंबई, 26 एप्रिल 2022
सामाजिक न्याय आणि सक्षमीकरण मंत्रालयाच्यावतीने मुंबईतल्या वरळी इथल्या नेहरू केंद्र सभागृहामध्ये उद्या, दि. 27 एप्रिल, 2022 रोजी सायंकाळी 6.00 वाजता 'दिव्य कला शक्ती: विटनेसिंग द अॅबिलिटीज इन डिसॅबिलिटीज’ या पहिल्या पश्चिम प्रादेशिक सांस्कृतिक कार्यक्रमाचे आयोजन केले आहे. देशभरामध्ये साजऱ्या होत असलेल्या स्वातंत्र्याचा अमृत महोत्सवाअंतर्गत कार्यक्रमांतर्गत या कार्यक्रमाचे आयोजन केले जात आहे. महाराष्ट्राचे राज्यपाल भगतसिंह कोश्यारी, केंद्रीय सामजिक न्याय आणि सक्षमीकरण मंत्री डॉ. वीरेंद्र कुमार यांच्या उपस्थितीत या कार्यक्रमाचे उदघाटन करतील.
कला, संगीत, नृत्य, अॅक्रोबॅटिक्स अशा विविध क्षेत्रामध्ये दिव्यांग व्यक्तींच्या कलागुणांना प्रोत्साहन देण्यासाठी एक व्यापक आणि वैशिष्ठ्यपूर्ण व्यासपीठ दिव्य कला शक्ती या सांस्कृतिक उपक्रमाद्वारे पुरवले जाते. या कार्यक्रमामध्ये दिव्यांगजन आपल्यामधील वैशिष्ठयपूर्ण प्रतिभेचे दर्शन घडवतील. दीड तासांपेक्षा अधिक काळ हा कार्यक्रम होईल असे अपेक्षित असून त्यामध्ये पहिल्यांदाच योग आणि अॅक्रोबॅटिक्सचा समावेश करण्यात आला आहे. मुंबईच्या अली यावर जंग नॅशनल इन्स्टिट्यूट फॉर स्पीच अँड हिअरिंग डिसॅबिलिटीज  आणि दिव्यांगजन सक्षमीकरण विभागाच्या सहकार्याने या कार्यक्रमाचे आयोजन करण्यात आले आहे.
महाराष्ट्र, गोवा, मध्य प्रदेश, गुजरात, राजस्थान, छत्तीसगड, दमण आणि दीव या पश्चिम विभागातल्या राज्यांमधून जवळपास 150 पेक्षा जास्त दिव्यांग मुले आणि युवक या कार्यक्रमामध्ये सहभागी होऊन आपल्या कलागुणांचे प्रदर्शन करणार आहेत. यामध्ये लोककला, कठपुतळी आणि शास्त्रीय नृत्य, संगीत यावर आधारित कला सादर करण्यात येणार आहे. प्रादेशिक स्तरावरील स्पर्धा जिंकल्याबद्दल पुरस्कार आणि सर्व सहभागींना प्रमाणपत्र देण्यात येणार आहे.
सामाजिक न्याय आणि सक्षमीकरण मंत्रालयाच्यावतीने गेल्या चार वर्षात राष्ट्रीय स्तरावर आणि देशाच्या इतर क्षेत्रांमध्येही अशा स्वरूपाच्या कार्यक्रमांचे आयोजन केले आहे.PIB Mumbai | S.Kakade/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
सुक्ष्म, लघु आणि मध्यम उदयोग मंत्रालय
ऑक्सिजन प्लांटसाठी खासगी रुग्णालयांना सहाय्य करण्यासाठी एमएसएमई-विकास संस्था नागपूरची क्लस्टर योजना
नागपूर, 5 मे 2021
केंद्रीय सुक्ष्म, लघु व मध्यम उद्योग मंत्रालया अंतर्गत येणा-या नागपूरच्या सेमीनरी हिल्स स्थित एमएसएमई-डीआय  मध्ये क्लस्टर डेव्हलपमेंट योजने अंतर्गत ऑक्सिजन प्लांटची स्थापना करण्या संदर्भात विदर्भ हॉस्पिटल असोसिएशनच्या पदाधिका-यांची आणि संस्थेचे संचालक डॉ. पी.एम. पार्लेवार यांच्यादरम्यान बैठक संपन्न झाली . नागपूरच्या विदर्भ हॉस्पिटल असोसिएशन या संघटनेमध्ये 100 हून अधिक खासगी रुग्णालये नोंदणीकृत आहेत. त्यांना ऑक्सिजनच्या पुरवठ्यात येणा-या अडचणीवर मात करण्यास सदर बैठकीमध्ये खासगी रुग्णालयांच्या क्लस्टरसाठी एमएसएमईच्या क्लस्टर डेव्हलपमेंट योजने अंतर्गत ऑक्सिजन प्लांट एक सीएफसी  म्हणून स्थापित करण्याच्या शक्यतेसंदर्भात चर्चा करण्यात आली. नागपुरात ही खाजगी रुग्णालये 'सेवा उपक्रम' म्हणून एमएसएमई कायद्यांतर्गत नोंदणीकृत आहेत.
या बैठकीदरम्यान 10 कोटी रुपये किमतीचा ऑक्सिजन प्लांट ज्याप्रकल्पाद्वारे सुमारे 1700 सिलेंडर प्रति दिवस पुरवण्याची क्षमता असेल, तो स्थापन करण्यासाठी चर्चा झाली. याकरिता विदर्भ हॉस्पिटल असोसिएशन या योजनेनुसार स्पेशल पर्पज व्हेईकल  स्थापन करण्यास तयार असल्याच सांगण्यात आले. या प्रकल्पासाठी आवश्यकतेनुसार 10 ते 30 टक्के योगदान खाजगी हॉस्पिटल देण्यास तयार आहेत आणि उर्वरित 70 टक्के रक्कम केंद्रीय सुक्ष्म, लघु व मध्यम उद्योग मंत्रालयातर्फे या सीएफसीला  अनुदान म्हणून प्रदान करण्यात येणार आहे. हा पथदर्शी प्रकल्प अस्तित्वात आल्यास देशाच्या इतर भागातही त्याचे अनुकरण केले जाऊ शकते.
त्वरित सदर योजनेचा विस्तृत प्रकल्प अहवाल  तयार केला जाईल व तातडीने मंत्रालयाकडे सादर केला जाईल ज्यासाठी तयारी सुरू असल्याचे या बैठकीत सांगण्यात आले. यामुळे नागपुरातील खासगी रुग्णालये या सीएफसीकडून सेवा देण्यास सक्षम होतील जे नागपुरात “ऑक्सिजन बँक” म्हणून काम करतील. या सीएफसीच्या स्थापनेसाठी जमिनीचा शोध घेणे सुरु आहे.
कोरोना संकटकाळात ऑक्सिजनच्या कमतरतेमुळे केवळ भारतातच नव्हे तर विदर्भातही धोकादायक परिस्थिती निर्माण झाली आहे. कोविड रूग्णांसाठी ऑक्सिजन ही जीवनवाहिनी बनली आहे आणि म्हणूनच ऑक्सिजनचा पुरवठा करण्यासाठी शासन सर्वोतपरी प्रयत्न करत आहे. तत्पूर्वी, एमएसएमई-डीआय तर्फे , नागपुरात करोना महामारीच्या पहिल्या लाटेच्या वेळी पीपीई किट विकसित केली गेली आणि शासनाला वितरित केली गेली होती .
या बैठकीला डॉ. अशिक बुराडे, न्यूक्लियस मदर अँड चाइल्ड सुपर स्पेशालिटी हॉस्पिटल, डॉ. पंकज अग्रवाल, न्यूक्लियस, हॉस्पिटल, डॉ. मुकुंद ठाकूर, झेनिथ हॉस्पिटल / विवेका हॉस्पिटल, डॉ. श्रीकांत मुकेवार, डॉ. सौरभ मुकवार, मिडास मल्टीस्पेशालिटी हॉस्पिटल, डॉ. प्रमोद गिरी, न्यूरॉन ब्रेन अँड स्पाइन हॉस्पिटल, डॉ. आलोक उमरे, आरोग्यम सुपरस्पेशलिटी हॉस्पिटल, डॉ. अनुप मरार, ऑरेंज सिटी हॉस्पिटल अँड रिसर्च इन्स्टिट्यूट, डॉ. संतोष ढोले, ऑक्सम हॉस्पिटल, चेतन गुप्ता, प्लॅटिना हार्ट हॉस्पिटल, डॉ. रोहित गुप्ता, डॉ. पंकज हरकुत, स्वास्थम हॉस्पिटल, नागपूर हे विदर्भ हॉस्पिटल असोसिएशनच्या पदाधिकारी प्रामुख्याने उपस्थित होते.S.Rai/D.Wankhede/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
रसायन आणि खते मंत्रालय
सीआयपीईटीला पीपीई किटची चाचणी आणि प्रमाणीकरणासाठी एनएबीएलकडून मान्यता
या कामगिरीबद्दल गौडा यांनी सीआयपीईटीचे केले अभिनंदन
 या सर्वोच्च स्तरावरील संस्थेला पीपीई किटची चाचणी आणि प्रमाणीकरणासाठी राष्ट्रीय चाचणी आणि कॅलिब्रेशन प्रयोगशाळा मान्यता मंडळाची  मान्यता प्राप्त झाली आहे.
पीपीई किटमध्ये आंतरराष्ट्रीय दर्जाचे ग्लोव्हज, कव्हरऑल , फेस शिल्ड आणि गॉगल्स तसेच ट्रिपल लेयर मेडिकल मास्क इत्यादींचा समावेश आहे.
कोविड - 19 महामारीविरोधातील लढ्यात सीआयपीईटीचे हे आणखी एक यश असून 'आत्मनिर्भर भारताच्या ’ दिशेने एक पाऊल आहे.
सीआयपीईटी: आयपीटी सेंटर भुवनेश्वर यांनी पीपीई किटची चाचणीची सुविधा विकसित केल्यानंतर मान्यता प्राप्त करण्यासाठी एनएबीएलकडे अर्ज सादर केला होता. त्याच्या चाचणी सुविधेचे ऑनलाईन ऑडिट झाल्यानंतर एनबीएलने सीआयपीईटी-केंद्र भुवनेश्वर यांना मान्यता दिली. इतर काही सीआयपीईटी केंद्रांनीही मान्यतेसाठी अर्ज केले असून ते विचाराधीन आहेत.
केंद्रीय रसायने आणि खते मंत्री डी. व्ही सदानंद गौडा यांनी सीआयपीईटी: आयपीटी सेंटर भुवनेश्वर यांचे या यशाबद्दल अभिनंदन केले आणि देशाची सेवा करण्याचे काम असेच सुरु ठेवण्याचे .आणि एमएसएमईला मेक इन इंडियावर लक्ष केंद्रित करायला मदत करण्याचे आवाहन केले.
डब्ल्यूएचओ/आयएसओ मार्गदर्शक सूचनांनुसार सीआयपीईटी आरोग्यसेवा क्षेत्रात संशोधन आणि विकास उपक्रम राबवत आहे.
सीआयपीईटीने कोविड महामारी दरम्यान आवश्यक सेवांना मदत करण्यासाठी अन्नधान्य आणि खतांच्या पॅकेजिंगची चाचणी करण्याची क्षमता वाढवली आहे.
माहिती आणि प्रसारण मंत्रालय
अमेरिकेतील हार्टलैंड फिल्म फेस्टीव्हलमध्ये ‘भारतावर विशेष भर’
भारतात माध्यमे आणि मनोरंजन विश्वाच्या विकासाच्या संधींबाबत उद्योगजगत आशादायी
महोत्सव आयोजक इफ्फी 2019 मध्ये सहभागी होण्यास उत्सुक
नवी दिल्ली, 8 सप्टेंबर 2019
टोरेंटो आंतरराष्ट्रीय चित्रपट महोत्सवाच्या तिसऱ्या दिवशी, चित्रपटक्षेत्रातील भारतीय प्रतिनिधी मंडळाने आंतरराष्ट्रीय चित्रपट उद्योग जगतातील मान्यवरांची भेट घेतली. यावेळी इफ्फीच्या सुवर्णमहोत्सवी वर्षातील विशेष आयोजनाबद्दल चर्चा करण्यात आली. तसेच भारतात चित्रपट निर्मितीसाठी पोषक वातावरण निर्माण व्हावे, यासाठी सरकार करत असलेल्या प्रयत्नांना आणखी बळ कसे देता येईल, याविषयी चर्चा झाली. या प्रयत्नाचा भाग म्हणून चित्रपट उद्योगाशी संबंधित सर्व परवानग्या एकाच ठिकाणी देण्यासह अनेक उपक्रम राबवले जात आहेत. माध्यमे आणि मनोरंजन विश्वाच्या प्रगतीसाठी भारतात विपुल संधी आणि वाव आहे, हे लक्षात घेत, खाजगी क्षेत्राची त्यात गुंतवणूक आणण्याचा सरकारचा प्रयत्न आहे.
यावेळी बोलतांना, हार्टलैंड आंतरराष्ट्रीय चित्रपट महोत्सवाचे कार्यक्रम प्रमुख, हनाह फिशर यांनी सूचना केली की “10 ऑक्टोबर 2019 पासून सुरु होणाऱ्या या महोत्सवात परदेशी भाषांच्या विभागात, भारतीय चित्रपटांवर विशेष भर दिला जाऊ शकेल. यामुळे इफ्फी 2019 च्या सुवर्णमहोत्सवी वर्षाच्या विशेष महोत्सवाचा प्रसार आणि माहिती जागतिक चित्रपटसृष्टीपर्यत पोहचवता येईल”.
भारतीय प्रतिनिधी मंडळाने यावेळी न्यूपोर्ट बीच फिल्म फेस्टिवलचे मुख्य कार्यकारी अधिकारी ग्रेग शेवेंक यांचीही भेट घेतली. उत्तर अमेरिकेत भारतीय चित्रपट सृष्टीचा वावर वाढवून माध्यमे आणि मनोरंजन विश्वातल्या व्यावसायिक संधी भारतीय चित्रपट जगतासाठी शोधण्यावर भर देण्यात आला.
त्याशिवाय, जागतिक स्तरावर मनोरंजन आणि चित्रपट निर्मितीशी संबंधित मोठ्या उद्योग कंपन्यांच्या प्रमुखांशीही यावेळी चर्चा झाली. चित्रपट निर्मीतीचा एक आराखडा तयार केला जावा, याविषयी यावेळी चर्चा झाली. यावेळी भारतात चित्रीकरण करण्यासाठी चित्रपट निर्मात्यांनी परवानग्या मिळविण्याची प्रक्रिया जलद गतीने करावी अशी सूचना उद्योग जगताने केली. यामुळे भारतात चित्रपट निर्मितीला चालना मिळेल, अशी आशा त्यांनी व्यक्त केली.
M.Chopade/R.Aghor/D.Rane
(Visitor Counter : 93
माहिती आणि प्रसारण मंत्रालय
केंद्रीय माहिती आणि प्रसारण मंत्री अनुराग ठाकूर यांच्या हस्ते इफ्फी 52 मध्ये 75 युवा सर्जनशील व्यक्तींचा केला सत्कार
इफ्फी म्हणजे युवकांना सिने क्षेत्रातील दिग्गज व्यक्तींकडून शिकण्याची मोठी संधी: ठाकूर
पणजी, 21 नोव्हेंबर 2021
केंद्रीय माहिती आणि प्रसारण आणि युवा व्यवहार आणि क्रीडा मंत्री अनुराग सिंग ठाकूर यांनी आज स्वातंत्र्याचा अमृत महोत्सवाअंतर्गत गोव्यात सुरु असलेल्या इफ्फी 52 मध्ये घेण्यात आलेल्या ‘उद्याचे 75 सर्जनशील व्यक्ती’ या स्पर्धेतील विजेत्यांचा सत्कार केला.
“भारतात कौशल्य आणि प्रतिभेची अजिबात कमतरता नाही. या प्रतिभावंत युवकांना फक्त एक संधी हवी होती आणि त्यांचे मनोधैर्य वाढविण्यासाठी आणि येत्या काळात त्यांना चित्रपट उद्योगाचे नेतृत्व करता यावे, यासाठी स्वातंत्र्याचा अमृत महोत्सवातील भारत@75 यापेक्षा योग्य व्यासपीठ कोणते होते” , असे अनुराग ठाकूर यावेळी म्हणाले.
75 युवा सर्जनशील नवोदित प्रतिभा या इफ्फीमध्ये हजर आहेत, हे सर्व युवा कलाकार, अत्यंत भाग्यवान आहेत कारण त्यांना चित्रपट क्षेत्रातील सर्वोत्तम कलाकारांशी चर्चा करण्याची, त्यांच्याकडून काही शिकण्याची संधी मिळणार आहे, असेही अनुराग ठाकूर यावेळी म्हणाले. अनेक नवोदित कलाकारांना खूप परिश्रम करुनही, कित्येक दशके ही संधी मिळत नाही, असेही त्यांनी नमूद केले.
या महोत्सवात आपल्याला, भारतीय चित्रपट सृष्टीतील दिग्गजांच्या मास्टरक्लासेस मध्ये सहभागी होता येईल. त्यांच्याकडून चित्रपटनिर्मिती आणि तंत्रज्ञानाच्या नवनवीन पद्धती शिकता येतील. ज्याला सकस आशयाची जोड देऊन उत्तम चित्रपट निर्मिती करता येईल, असेही ठाकूर पुढे म्हणाले.
केंद्रीय मंत्री म्हणाले: "इफ्फी 52 मध्ये विविध प्रतिनिधी आणि सहभागींबरोबर झालेल्या संवादात अनेकांनी मला सांगितले की '75 क्रिएटिव्ह माईंड्स' हा अलीकडच्या वर्षांत इफ्फीमध्ये झालेला प्रमुख स्वागतार्ह बदल आहे."
त्यांनी युवा विजेत्यांना भारताच्या स्वातंत्र्याच्या 75 वर्षांबद्दल ब्लॉग लिहिण्याचे आणि IFFI 52 मध्ये त्यांचे अभिप्राय आणि शिकण्याबाबतचे अनुभव व्यक्त करण्याचे आणि सामायिक करण्याचे आवाहन केले.
त्यांनी चित्रपट उद्योग आणि ‘ सर्जनशील तरुणांना ’ आपल्या कलेच्या माध्यमातून भारताची क्षमता जगासमोर मांडण्यासाठी प्रयत्न करण्याचे आवाहन केले.
तरुण चित्रपट निर्मात्यांना संबोधित करताना, सीबीएफसीचे अध्यक्ष आणि ग्रँड ज्युरीचे सदस्य प्रसून जोशी म्हणाले, “चांगल्या गोष्टी शोधणे खूप महत्वाचे आहे कारण जोपर्यंत तुम्ही चांगले शोधत नाही तोपर्यंत तुम्हाला योग्य माहिती मिळणार नाही किंवा योग्य ठिकाणी पोहोचता येणार नाही.
प्रख्यात चित्रपट निर्माते आणि ग्रँड ज्युरीचे सदस्य केतन मेहता म्हणाले: "सिनेमा आता केवळ मोठ्या पडद्यापुरता मर्यादित राहिलेला नाही, ओटीटी प्लॅटफॉर्ममुळे तो आता आपण ज्या हवेत श्वास घेतो त्यात आहे आणि प्रत्येकाच्या खिशातही आहे."
केंद्रीय मंत्र्यांनी स्पर्धेचे निवड समितीचे ज्युरी सदस्य आणि ग्रँड ज्युरी सदस्यांचाही सत्कार केला. निवड समितीच्या ज्युरी सदस्यांपैकी यतींद्र मिश्रा , अनंत विजय  आणि संजय पूरण सिंग  यांचा यावेळी सत्कार करण्यात आला.Jaydevi PS/S.Kane/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
आरोग्य आणि कुटुंब कल्याण मंत्रालय
राष्ट्रीय एड्स नियंत्रण संस्था  द्वारा एचआयव्ही अनुमान 2017 चा अहवाल जारी
राष्ट्रीय एड्स नियंत्रण संस्था ने आज नवी दिल्ली येथे एका कार्यक्रमात एचआयव्ही अनुमान 2017 चा अहवाल सांदर केला. राष्ट्रीय एड्स नियंत्रण कार्यक्रमातील हा 14वा अहवाल आहे. एनएसीओ भारतीय चिकित्सा वैद्यकीय परिषदेच्या  - नॅशनल इन्स्टिट्यूट ऑफ मेडिकल स्टॅटीस्टिक्स  च्या सहकार्याने एचआयव्ही अनुमान अहवाल कार्यान्वित करते. भारतातील एचआयव्ही अनुमानाची पहिली फेरी 1 99 8 मध्ये पूर्ण झाली, तर 2017 पूर्वी 2015 मध्ये हा अहवाल सादर करण्यात आला होता.
आरोग्य आणि कुटुंब कल्याण मंत्रालय
राजस्थानमध्ये कोविड लसच्या डोसची कमतरता नाही
सर्व राज्य/केंद्र शासित प्रदेशांमधील लसीच्या पुरवठ्यावर केंद्रसरकारची देखरेख
नवी दिल्ली, 9 मार्च 2021
राजस्थानमध्ये कोविड-19 लसींच्या डोसची कमतरता असल्याच्या बातम्या प्रसारित झाल्या होत्या.
सध्या राज्यामध्ये कोविड-19 लशीची कोणतीही कमतरता नाही. राजस्थानला 37.61 लाख डोस उपलब्ध करून देण्यात आले असून काल रात्रीपर्यंत त्यातील केवळ 24.28 लाख डोस लसीकरणासाठी वापरण्यात आले आहेत.
केंद्र सरकार नियमितपणे सर्व राज्ये आणि केंद्रशासित प्रदेशांमध्ये लस पुरवठा उपलब्धतेवर लक्ष ठेवून असून त्यांच्या आवश्यकतेनुसार आणि वापराच्या पद्धतीनुसार त्यांना डोस उपलब्ध करून दिले जात आहेत.
Jaydevi PS/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
सांस्कृतिक मंत्रालय
वैशाख बुद्ध पौर्णिमेनिमित्त, लुंबिनीमध्ये बौद्ध संस्कृती आणि वारसा या अनोख्या केंद्राच्या उभारणीसाठीच्या "शिलान्यास" समारंभात पंतप्रधान उद्या सहभागी होणार
पंतप्रधान नरेंद्र मोदी 16 मे 2022 रोजी वैशाख बुद्ध पौर्णिमेनिमित्त, लुंबिनीच्या त्यांच्या अधिकृत दौऱ्या दरम्यान लुंबिनी विहारात 'इंडिया इंटरनॅशनल सेंटर फॉर बुद्धीस्ट कल्चर अँड हेरिटेज' या अनोखे बौद्ध संस्कृती आणि वारसा केंद्र उभारण्यासाठीच्या "शिलान्यास" समारंभात सहभागी होणार आहेत .लुंबिनी येथे पंतप्रधान पवित्र मायादेवी मंदिरात जाऊन प्रार्थना करणार आहेत. नेपाळ सरकारच्या नेतृत्वाखाली लुंबिनी विकास न्यासाने आयोजित केलेल्या बुद्ध जयंती कार्यक्रमालाही पंतप्रधान संबोधित करतील.
भारत सरकारच्या संस्कृती मंत्रालयाच्या आर्थिक सहाय्याने लुंबिनी विकास न्यासाच्या संयुक्त विद्यमाने आंतरराष्ट्रीय बौद्ध महासंघ , भारत द्वारे सार्वत्रिक आवाहनानुसार अनोख्या 'इंडिया इंटरनॅशनल सेंटर फॉर बुद्धीस्ट कल्चर अँड हेरिटेज'चे बांधकाम हाती घेण्यात येणार आहे. आंतरराष्ट्रीय बौद्ध महासंघ ही सांस्कृतिक मंत्रालयाच्या अंतर्गत अनुदान देणारी संस्था आहे.हे बौद्ध केंद्र ही नेपाळमधील पहिली ‘निव्वळ शून्य उत्सर्जन’ इमारत असेल.
तसेच, या प्रसंगी, आंतरराष्ट्रीय बौद्ध महासंघाच्या  सहकार्याने संस्कृती मंत्रालयाने नवी दिल्ली येथे वैशाख बुद्ध पौर्णिमा दिवसाच्या उत्सवासाठी सांस्कृतिक कार्यक्रमाचे आयोजन करत आहे.लुंबिनी, नेपाळ येथे पंतप्रधान नरेंद्र मोदी यांच्या हस्ते होणाऱ्या बौद्ध संस्कृती आणि वारसा केंद्राच्या उभारणीच्या पायाभरणी कार्यक्रमाच्या आदल्या दिवशी यावरील चित्रपटाचे प्रदर्शन हे मुख्य आकर्षण असेल.
या कार्यक्रमाची सुरुवात दुपारी 2:00 वाजता पडद्यावर विविध बौद्ध स्थळांच्या मंत्रोच्चाराने होईल.
नेपाळमधील बौद्ध संघटनांना संलग्न करण्यात आंतरराष्ट्रीय बौद्ध महासंघ सक्रियपणे सहभागी आहे आणि अनेक ज्येष्ठ बौद्ध भिक्खूंसोबत त्यांचे दृढ संबंध आहेत.पंतप्रधानांचा दौरा आणि लुंबिनी विहार संकुलात भारतीय केंद्राची उभारणी यामुळे सामायिक बौद्ध वारशाद्वारे संबंध अधिक दृढ होतील.
हा कार्यक्रम 16 मे 2022 रोजी सकाळी 8.00 वाजेपासून आंतरराष्ट्रीय बौद्ध महासंघाच्या खालील दुव्यांवर उपलब्ध होईल:
"आभासी वैशाख बुद्ध पौर्णिमा दिवस" याचे खालील दुव्यांवर थेट प्रक्षेपण उपलब्ध असेल
फेसबुक : https://www.facebook.com/ibcworld.org
युट्युब : https://www.youtube.com/c/IBCWorld
कृषी मंत्रालय
अखिल भारतीय शेतकरी समन्वय समितीच्या सदस्यांनी कृषी कायद्यांना पाठींबा व्यक्त करणारे घोषणापत्र केंद्रीय कृषी मंत्र्यांकडे केले सादर
केंद्र सरकारची नियत आणि धोरणे केवळ शेतकरी कल्याणासाठीच –नरेंद्र सिंग तोमर
नवी दिल्ली, 14 डिसेंबर 2020
अखिल भारतीय शेतकरी समन्वय समितीच्या विविध राज्यांतील पदाधिकाऱ्यांनी आज नवी दिल्लीत कृषी भवन इथे केंद्रीय कृषीमंत्री नरेंद्र सिंग तोमर यांची भेट घेतली. यात तेलंगणा, महाराष्ट्र, हरियाणा, तामिळनाडू आणि बिहार राज्यांतल्या प्रतिनिधींनी तोमर यांच्याशी चर्चा केली.
केंद्र सरकारने अलीकडेच आणलेले कृषी कायदे देशभरातील शेतकऱ्यांच्या हिताचेच आहेत, यावर या सर्व प्रतिनिधींनी सहमती व्यक्त केली. हे कायदे, वर्षानुवर्षे शेतकऱ्यांची पिळवणूक करणाऱ्या मध्यस्थांपासून सुटका करणारे आहेत,असे मत त्यांनी व्यक्त केले. या कायद्यांमुळे शेतकऱ्यांना त्यांचा माल कुठेही विकण्याचे आणि विकत घेण्याचे स्वातंत्र्य असेल, तसेच कृषी उत्पन्न बाजार समित्यांच्या बाहेरही मुक्त व्यापारात आपला माल विकण्याची मुभा असेल, असेही हे प्रतिनिधी म्हणाले. शेतकऱ्यांना माल खरेदीदाराशी करार करण्याचा अधिकार मिळाल्यामुळे त्यांना आपल्या मालाची किंमत आधीच ठरवता येईल आणि बाजारातील अस्थिरतेचा धोका त्यांना उरणार नाही, तो खरेदीदाराचा प्रश्न असेल. हे कृषी कायदे, शेतकऱ्यांना आधुनिक तंत्रज्ञान, उत्तम दर्जाची बियाणे घेण्याची सुविधा देणारे आहेत शिवाय, कृषी क्षेत्रात खाजगी गुंतवणुकीला प्रोत्साहन देणारेही आहेत.
अखिल भारतीय किसान समन्वय समितीच्या अंतर्गत देशभरातील सात हजार पेक्षा जास्त स्वयंसेवी संस्था कार्यरत आहेत. या सर्व संस्था या कायद्यांच्या समर्थनार्थ उभ्या राहतील असे आश्वासन, या प्रतिनिधींनी कृषी मंत्र्यांना दिले. केंद्र सरकारने हे कायदे आणल्याबद्दल त्यांनी सरकारचे आभार मानले आणि आंदोलकांच्या मागणीनुसार, हे कायदे रद्द करू नयेत, अशी विनंती केली. सरकारने या कायद्याचे फायदे शेतकरी आणि सर्वसामान्य लोकांपर्यंत जाहिराती आणि प्रशिक्षण अभियानांमार्फत पोचवावेत, असे आवाहनही त्यांनी केले.
यावेळी बोलतांना कृषी मंत्री नरेंद्र सिंग तोमर म्हणाले की केंद्र सरकारची नियत आणि धोरणे दोन्ही शेतकऱ्यांच्या कल्याणाचीच असून, सरकारने केलेल्या सुधारणांचा लाभ शेतकऱ्यांना मिळतो आहे, शेतकऱ्यांचे उत्पन्नही वाढते आहे. केंद्र सरकारची दारे चर्चेसाठी सदैव खुली आहेत, असेही त्यांनी पुन्हा स्पष्ट केले.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
मंत्रिमंडळ
भारत आणि बिल आणि मेलिंडा गेट्स फाउंडेशन मधील आरोग्य क्षेत्रातील सहकार्य कराराला केंद्रीय मंत्रिमंडळाची पूर्वलक्ष्यी प्रभावाने मंजुरी
नवी दिल्ली, 8 जानेवारी 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज झालेल्या बैठकीत आरोग्य आणि कुटुंब कल्याण विभाग, भारत सरकार आणि बिल व मेलिंडा गेट्स फाउंडेशन या दरम्यानच्या आरोग्य क्षेत्रातील सहकार्य कराराला पूर्वलक्ष्यी प्रभावाने मान्यता देण्यात आली. नोव्हेंबर 2019 मध्ये या फाउंडेशनचे सहअध्यक्ष आणि विश्वस्त बिल गेट्स यांच्या दिल्ली भेटीत या करारावर स्वाक्षऱ्या झाल्या होत्या.
हा सहकार्य करार खालील क्षेत्रांमध्ये लागू होईल:-
- माता मृत्यू दर, नवजात शिशु मृत्यू दर कमी करणे, प्रमुख पोषणात्मक उद्दीष्टे गाठणे यासाठी आवश्यक प्राथमिक आरोग्य सेवा, लसीकरण, पोषण सुविधा यांची व्याप्ती आणि दर्जा सुधारणे.
- कुटुंबनियोजन पद्धतींचे पर्याय वाढवणे तसेच त्यांचा दर्जा सुधारणे आणि तरुण महिलांसाठी, बदलता येण्याजोगे पर्याय उपलब्ध करुन देणे.
- क्षय रोग, काळा आजार, हत्तीपाय यासारख्या संसर्गजन्य रोगांचे प्रमाण कमी करणे.
- आरोग्य सेवांना बळकटी देण्यासाठी निधीचा वापर, मनुष्यबळाचे व्यवस्थापन तसेच डिजिटल सेवा पुरवठा साखळ्या आणि देखरेख पद्धती आदींमध्ये सुधारणा करणे.
वरील कराराची अंमलबजावणी तसेच प्रगती यावर लक्ष ठेवण्यासाठी ‘कार्यक्रम कृती समिती’ स्थापली जाईल.
B.Gokhale/N.Chitale/P.Malandkar
(Visitor Counter : 82